EkBass/fiwiki-20250220-pages-articles huggingface dataset:
Makulaku

Makulaku Lakritsa Oy on vuonna 1994 perustettu suomalainen perheyritys. Yrityksen pääkonttori ja tehdas sijaitsevat Porvoossa. Yhtiö valmistaa sekä mustaa lakritsia että kehittelemiään täytelakritsoja. Vuonna 2011 yhtiö investoi toimitilojen laajennukseen ja kolmanteen tuotantolinjaan noin kolme miljoonaa euroa. Makulakun lakritsan kansainvälinen myynti on huomattava osa yhtiön liiketoiminnasta. Tuotteita viedään 15 maahan joko Makulakun omilla tuotemerkeillä tai jälleenmyyjien tuotemerkeillä. ==Tuotteet== Makulaku on valmistanut luomulakritsia vuodesta 1997 lähtien. Täyteluomulakritsien tuotanto alkoi vuonna 2011. Luomulakritsa on kehitetty Viikki Food Centren kanssa ja se on valmistettu EU:n luomutuotevaatimusten mukaisesti. Luomutäytelakritsoita valmistetaan useaa eri makua. Tärkeimmistä raaka- aineista vain vehnäjauho on peräisin Suomesta. Tuotteen kehitystyö kesti kolme vuotta. Luomutäytelakritsa sai Luomuliiton Vuoden Luomutuote 2011 -valinnoissa kunniamaininnan. == Lähteet == == Aiheesta muualla == * Makulakun kotisivut Luokka:Suomalaiset makeisvalmistajat Luokka:Suomalaiset perheyritykset Luokka:Porvoolaiset yritykset
Morsiusneidot

Morsiusneidot (Bridesmaids) on vuonna 2011 ensi-iltansa saanut yhdysvaltalainen komediaelokuva. Elokuva kertoo Anniesta, jonka paras ystävä on menossa naimisiin, mutta morsiamen uusi ystävä aiheuttaa kilpailutilanteita häiden valmistelussa. Elokuvassa morsianta näyttelee Maya Rudolph ja hänen parasta ystäväänsä Kristen Wiig, joka on myös toinen elokuvan käsikirjoittajista. He ovat näytelleet yhdessä myös amerikkalaisessa Saturday Night Live -sketsiviihdesarjassa. Elokuva sai Oscar-ehdokkuuden parhaasta alkuperäisestä käsikirjoituksesta. Lisäksi Melissa McCarthy oli ehdolla parhaan naissivuosan Oscar-palkinnon saajaksi. == Juoni == Elokuva kertoo Anniesta (Kristen Wiig), jonka paras ystävä Lillian (Maya Rudolph) ilmoittaa menevänsä naimisiin ja pyytää Annieta kaasoksi. Häävalmisteluissa auttaa Lillianin uusi ystävä Helen (Rose Byrne), joka tuntuu Anniesta ärsyttävältä kilpailijalta. == Näyttelijät == == Vastaanotto == Elokuva julkaistiin Suomessa 22. heinäkuuta 2011, ja se keräsi elokuvateattereissa 54 893 katsojaa. == Lähteet == == Aiheesta muualla == * Viralliset kotisivut * Luokka:Vuoden 2011 yhdysvaltalaiset elokuvat Luokka:Yhdysvaltalaiset komediaelokuvat Luokka:Paul Feigin ohjaamat elokuvat Luokka:Universal Picturesin elokuvat Luokka:Elokuvat ystävyydestä
Narvikin ensimmäinen taistelu

Narvikin ensimmäinen taistelu oli 10. huhtikuuta 1940 Narvikin edustalla käyty meritaistelu, joka oli osa Norjan taisteluita toisessa maailmansodassa. Taisteluun osallistui Yhdistyneen kuningaskunnan ja Saksan laivastojen hävittäjiä. == Lähteet == * Luokka:Toisen maailmansodan meritaistelut Luokka:Yhdistyneen kuningaskunnan taistelut Luokka:Narvikin historia Luokka:Taistelu Norjasta Luokka:Yhdistynyt kuningaskunta toisessa maailmansodassa Luokka:Ison-Britannian laivastohistoria Luokka:Kriegsmarine
Anamanaguchi

Anamanaguchi on newyorkilainen chiptune-rockyhtye, joka perustettiin vuonna 2004. Yhtyeessä on neljä jäsentä: johtava lauluntekijä ja kitaristi Peter Berkman, basisti James DeVito, kitaristi Ary Warnaar ja rumpali Luke Silas. Omien sanojensa mukaan yhtye tekee ”äänekästä, nopeaa musiikkia hakkeroidulla Nintendo Entertainment Systemillä vuodelta 1985”. Yhtyeen tyyli yhdistää sähkökitaraa, bassoa ja rumpuja chiptune-musiikkiin luoden yhdistelmän sekä perinteisiä soittimia että 8-bittisiä ääniä. Vaikka Anamanaguchi käyttääkin videopelilaitteistoja musiikin tuottamiseen, Berkmanin mukaan heidän suurin vaikuttajansa ei ole ollut videopelimusiikki vaan yksinkertaisempi popmusiikki kuten Beach Boys ja Weezer. Kolmen albumin lisäksi yhtye on myös tuottanut musiikit Scott Pilgrim -sarjakuviin perustuvaan videopeliin Scott Pilgrim vs. the World: The Game. Pelin kehitti Ubisoft ja se julkaistiin PlayStation 3- ja Xbox 360 -konsoleiden latauspalveluissa vuonna 2010. Pelin musiikit julkaistiin myös soundtrack-albumina digitaalisissa musiikkikaupoissa kuten iTunesissa. ==Diskografia== ===Albumit=== * Dawn Metropolis (2009) * Endless Fantasy (2013) * [USA] (2019) ===EP:t=== * Power Supply (2006) * Dawn Metropolis Preview (2009) ===Soundtrackit=== * Scott Pilgrim vs. the World: The Game - Original Videogame Soundtrack (2010) * Capsule Silence XXIV (Original Soundtrack Vol I) (2016) * Capsule Silence XXIV (Original Soundtrack Vol II) (2017) ===Singlet=== * Airbrushed (2010) * My Skateboard Will Go On (2010) * Aurora (Meet Me in the Stars) (2010) * Airbrushed (RAC Remix) (2010) * Mess (2010) * Meow (2013) * Endless Fantasy (2013) * Prom Night (2014) * Pop It (feat. Meesh彡☆) (2014) * Miku (feat. Hatsune Miku) (2016) * Lorem Ipsum (Arctic Anthem) (2019) * Air On Line (2019) * On My Own (feat. HANA) (2019) * Styla (2020) * Kei (feat. POCHI) (2020) * Get Your Wish (Anamanaguchi Remix) (2020) * Vancouver (2020) * Everyday, Everynight (feat. Planet 1999) (2020) * Pixel Candle (2020) Vuoden 2010 singlet on julkaistu ladattavaksi ilmaiseksi yhtyeen virallisilla kotisivuilla.http://anamanaguchi.com/singles/ ==Lähteet== ==Aiheesta muualla== * Viralliset sivut * Anamanaguchi Bandcamp-sivustolla Luokka:Yhdysvaltalaiset rockyhtyeet Luokka:Yhdysvaltalaiset elektronisen musiikin yhtyeet
Narvikin toinen taistelu

Narvikin toinen taistelu oli 13. huhtikuuta 1940 Narvikin edustalla käyty meritaistelu, joka oli osa Norjan taisteluita toisessa maailmansodassa. Taisteluun osallistui Yhdistyneen kuningaskunnan ja Saksan laivastojen osastot. Britannian laivasto-osasto, johon kuuluivat taistelulaiva HMS Warspite, Tribal-luokan hävittäjät HMS Bedouin, HMS Cossack, HMS Punjabi ja HMS Eskimo sekä HMS Kimberley, HMS Hero, HMS Icarus, HMS Forester ja HMS Foxhound, tunkeutui 13. huhtikuuta Ofotfjordiin tuhotakseen siellä olleen Kriegsmarinen fregattenkapitän Erich Beyn alaisuudessa olleen kahdeksan hävittäjän osaston. Laivasto-osaston ilmasuojana oli lentotukialus HMS Furiousin lentokoneet. Hieman ennen osastojen kohtaamista HMS Warspiten Fairey Swordfish kellukekone upotti Saksan laivaston sukellusveneen U-64, joka makasi ankkurissa Herjangsfjordissa lähellä Bjerkvikiä. Pian tämän jälkeen seuranneessa taistelussa saksalaisalukset Z13 Erich Koellner, Z9 Wolfgang Zenker, Z11 Bernd von Arnim, Z18 Hans Lüdemann, Z19 Hermann Künne, Z2 Georg Thiele, Z17 Diether von Roeder, Z12 Erich Giese joko tuhoutuivat vihollistulessa tai upottautuivat. ==Lähteet== * Luokka:Toisen maailmansodan meritaistelut Luokka:Yhdistyneen kuningaskunnan taistelut Luokka:Narvikin historia Luokka:Taistelu Norjasta Luokka:Yhdistynyt kuningaskunta toisessa maailmansodassa Luokka:Ison-Britannian laivastohistoria Luokka:Kriegsmarine
Birger Lindberg

Birger Barnabas Lindberg (25. marraskuuta 1876 Viipuri – 6. tammikuuta 1940 Haag, Hollanti) oli suomalainen insinööri ja kirjailija. Lindbergin vanhemmat olivat maanmittari Alexander Barnabas Lindberg ja Ida Evelina Sofia o.s. Lindberg. Hän pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1902 ja maisteriksi 1903. Lindberg suoritti vielä vuori-insinööritutkinnon Saksassa. Lindberg työskenteli insinöörinä muun muassa Ceylonilla ja Indonesiassa (Batavia). Hän kirjoitti 1910 nimimerkillä En landsman ruotsinkielisen matkakuvauksen Sumatralta. Birger Lindberg oli naimisissa Gerarda Debora van der Poolin kanssa. == Teoksia == * Sumatra: reseskildringar, af en landsman (= Kurirens Följetongsbibliotek, No. 2), Helsingfors 1910. * Fraan det inre af Afrika, in: Terra. Suomen maantieteellisen seuran aikakauskirja, 1914, Nr. 1, S. 267–284. == Lähteet == * * Luokka:Suomenruotsalaiset kirjailijat Luokka:Vuonna 1876 syntyneet Luokka:Vuonna 1940 kuolleet
Michael Andrews

Michael Andrews voi tarkoittaa: * Michael Andrews (artisti) (1928–1995), brittiläinen artisti * Michael Andrews (muusikko) (s. 1959), yhdysvaltalainen muusikko * Michael Andrews (muusikko) (s. 1967), yhdysvaltalainen muusikko, säveltäjä * Michael Andrews (rugby-pelaaja), australialainen rugby-pelaaja * Michael A. Andrews (s. 1944), yhdysvaltain edustajainhuoneen jäsen * Mike Andrews (s. 1943), baseball-pelaaja * Mickey Andrews (s. 1942), jalkapallovalmentaja
Giuseppe Cambini

Giuseppe Maria Cambini oli italialaissyntyinen säveltäjä ja viulisti. Hän syntyi todennäköisesti helmikuussa 1746 Livornossa, ja hänen on arvioitu kuolleen 1825, vaikka tämä on saattanut tapahtua jo monta vuotta aiemmin. Cambinin varhaiset vaiheet ovat hämärän peitossa. Hän asettui Pariisiin noin vuonna 1770 ja sai siellä musiikkiaan esitetyksi Concert Spirituel -konserttisarjan yhteydessä. Hän sävelsi yli 700 teosta ja saavutti aikoinaan suosiota soitinmusiikillaan, johon lukeutuu esimerkiksi 149 jousikvartettoaAllmusic.com: Giuseppe Maria Cambini ja runsaasti sinfonia concertantejaHOASM: Giuseppe Maria Cambini. Cambinin teokset edustavat ranskalaista galanttia tyyliä. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Ranskalaiset säveltäjät Luokka:Vuonna 1746 syntyneet Luokka:Vuonna 1825 kuolleet
Blue Devil

Blue devil oli rakennusvaiheeseen jäänyt yhdysvaltalainen tiedusteluilmalaiva, jota aiottiin ensiksi käyttää Afganistanin sodassa vuonna 2011. Suurin osa sen hyötykuormasta oli tarkoitus olla tarkkailuantureita ja tietokoneita, jotka olisivat käsitelleet antureiden antamaa tietoa. Sen lisäksi sen oli tarkoitus toimia viestintälinkkinä maajoukkojen, maassa olevien antureiden ja komentokeskusten välillä. Ilmalaivan suunniteltu lentokorkeus oli noin 6 kilometriä ja sen rakensivat TCOM LP ja Mav6. Pituutta sillä oli 110 metriä. Sen pystyi olemaan ilmassa viikon kerrallaan. Ensilennoksi oli suunniteltu 15. lokakuuta 2011, mutta se viivästyi 15,4,2012 FAA:n käskystä. Blue Devil -hanke hylättiin lopullisesti vuonna 2012, kun Yhdysvaltain ilmavoimat luopui hankkeesta. Hanke oli tuohon mennessä maksanut Yhdysvaltain ilmavoimille noin 211 miljoonaa follaria. ==Lähteet== * http://www.wired.com/dangerroom/2011/10/giant-blimp-dwarfs-truck/ === Viitteet === Luokka:Ilmalaivat Luokka:Tiedustelu Luokka:Miehittämättömät ilma-alukset Luokka:Langaton viestintä
Anne-Marie Appelgren

Anne-Marie Appelgren o.s. Granberg (9. elokuuta 1903 Helsinki – 29. tammikuuta 1940 Turku) oli suomalainen ruotsin kielellä kirjoittanut kirjailija. Anne- Marie Appelgrenin vanhemmat olivat kauppias John Granberg ja Anna Sigelius. Hän oli naimisissa vuodesta 1925 kenraalimajuri Arvid Appelgrenin (1876–1961) kanssa. Anne-Marie Appelgren sai surmansa talvisodan aikana Turun ilmapommituksessa. Appelgrenin pojantytär on kirjailija Anne Marie Appelgren.Petri Liukkonen, Anne Marie Appelgren, Authorscalendar.info viitattu 8.9.2017 == Teoksia == * Bara en kontorsflicka. Söderström, Helsingfors 1924 (nimimerkillä May Hartman) == Lähteet == * (vanhentunut linkki) * SKS Biografiakeskus : kenraalit ja amiraalit : Arvid Conrad Appelgren * Turun ja Kaarinan seurakuntayhtymä: Kirkko ja me 6/2007, Appelgrenistä sivulla 2 (vanhentunut linkki) ===Viitteet=== Luokka:Suomenruotsalaiset kirjailijat Luokka:Vuonna 1903 syntyneet Luokka:Vuonna 1940 kuolleet
Petroskoin lentoasema

Petroskoin lentoasema tai Petroskoin kansainvälinen lentoasema (, ) (IATA: PES, ICAO: ULPB) on Karjalan tasavallan pääkaupungin Petroskoin kahdesta lentoasemasta suurempi. Lentokenttä sijaitsee noin 12 kilometriä Petroskoin keskustasta luoteeseen Suojoen rannalla lähellä Besovetsin (Pesoutsan) kylää. Se on Venäjän luokituksessa toisen luokan lentoasema, jota voivat käyttää alle 75 tonnin ilma-alukset kuten esimerkiksi Tu-134, An-24 ja Jak-40 tyyppiä olevat lentokoneet. Lentokentältä on ollut ajoittain kansainvälisiä reittilentoja Suomeen. Kentältä on säännöllistä reittiliikennettä lähinnä Moskovaan.Meždunarodnyi aeroport Petrozavodsk (Besovets), viitattu 2013-05-09, Liikennemääriltään kenttä onkin pienehkö, eikä se ole matkustajamääränsä puolesta kuulunut Venäjän 50 vilkkaimman lentoaseman joukkoon. ==Historia== Lentoasema perustettiin elokuussa 1939. Lentoasema oli alkujaan sotilaskäytössä. Lentoasema oli Suomen ilmavoimien käytössä jatkosodan vuosina 1941–1944 Äänislinnan sotilaslentoasemana. Sitä kutsuttiin Viitanan lentokentäksi, koska Viitanassa oli rautatieliikennepaikka neljän kilometrin päässä lentokentästä. https://www.sotahistoriallisetkohteet.fi/app/sights/view/-/id/738 Siviililentoja on tehty vuodesta 1964, ja lentokenttä on edelleen yhdistetyssä sotilas- ja siviilikäytössä. Sitä käyttävät Venäjän federaation asevoimien 159. kaartinhävittäjärykmenttiИстория 159 полка besovets.info sekä rajavartioinnista vastaavan FSB:n lentokoneet. Lentoaseman nimi oli vuosina 1939–1964 Besovets ja 1964–1994 Petrozavodsk-2. Kansainvälisiä lentoja kentältä on tehty vuodesta 1990. Vuosina 1994–2003 kenttää hoiti yritys GAP Aeroport Besovets ja 2003–2009 ZAO Aeroport Petrozavodsk, jotka kumpikin vuorollaan ajautuivat konkurssiin, ja vuodesta 2009 valtiollinen AU RK Aeroport Petrozavodsk. Vuonna 2009 kentälle valmistui uusi valaistus ja se saatiin ympärivuorokautiseen käyttöön, ja reittiliikenne voitiin käynnistää uudestaan.Аэропорт ”Бесовец” к полётам готов Rossija – Karelija 1.12.2009. ==Katso myös== *Aeroflotin matkustajakoneen kaappaus Suomeen 1977 *RusAirin lento 9605 *Garnizonnoje ==Lähteet== ==Aiheesta muualla== *AU RK Аeroport Petrozavodsk (gov.karelia.ru) *Aeroport Besovets (yandex.ru) *Международный аэропорт "Петрозаводск" (Бесовец). Справка (ria.ru) Luokka:Venäjän lentoasemat Luokka:Venäjän ilmavoimien lentokentät Luokka:Suomen sodanaikaiset lentokentät Luokka:Karjalan tasavallan liikenne Lentoasema Luokka:Äänisenrannan piiri
Matti Meikäläinen (täsmennyssivu)

Matti Meikäläinen voi tarkoittaa ainakin seuraavia: *Matti Meikäläinen, kuvitteellinen suomalainen nimi *Matti Meikäläinen, 1884–1899 ilmestynyt suomalainen pilalehti *Matti Meikäläinen, 1927–1930 ilmestynyt suomalainen pilalehti
Von Born

Von Born on ruotsalainen ja suomalainen aatelissuku, joka on sammunut Suomessa kokonaan ja Ruotsissakin mieslinjalta. Suku on lähtöisin alkujaan Stralsundista Pommerista, jossa se on tunnettu jo 1500-luvulta alkaen. Herman Heinrinch Born aateloitiin Pyhän saksalais-roomalaisen keisarikunnan aateliin vuonna 1750 nimellä von Born. Hänen kaksi poikaansa naturalisoitiin Ruotsin aateliin vuonna 1772 ja esiteltiin 1776 Ruotsin ritarihuoneelle aatelissukuna numero 2083. Viitattu 27.7.2012. Suku ei ollut vuoden 1809 jälkeen edustettuna Ruotsin ritarihuoneella, mutta se kirjattiin Suomen Ritarihuoneeseen vuonna 1818 numerolla 153. Sukuun kuulunut valtioneuvos Johan August von Born sai vuonna 1864 vapaaherran arvon, minkä jälkeen hänen jälkeläisensä muodostivat Suomessa suvun vapaaherrallisen haaran. Pelkästään aatelinen sukuhaara sammui Suomessa jo 1867. Osa vapaaherrallisen haaran jäsenistä hyväksyttiin uudelleen Ruotsin ritarihuoneelle aatelisena sukuna vuonna 1929. Vapaaherrallinen sukuhaara sammui Suomessa mieslinjalta vuonna 1975. Suku omisti Pernajassa sijaitsevan Suur-Sarvilahden kartanon, jonka lapsettomana kuollut Ernst von Born vaimoineen testamenttasi Svenska Kulturfondenille ja Svenska Litteratursällskapetille.Stor-Sarvilax gård Släktföreningen V. M. von Borns ättlingar r.f. Testamentin mukaan von Bornin suvun jälkeläiset saivat oikeuden asua kartanossa. ==Suvun tunnettuja jäseniä== * Samuel Fredrik von Born (1782–1850), virkamies ja sotilas, senaatin talousosaston varapuheenjohtaja * Axel Ludvig Born (1803–1887), senaattori, Samuel Fredrik von Bornin aviottoman velipuolen poika (ei aatelinen) * Karl Fredrik von Born (1813–1867), juristi, valtiopäivämies, Samuel Fredrik von Bornin poika * Johan August von Born (1815–1878), vapaaherra, senaattori, Samuel Fredrik von Bornin poika * Viktor Magnus von Born (1851–1917), vapaaherra, maamarsalkka, kansanedustaja, Johan August von Bornin poika * Hanna Palme, o.s. von Born (1861–1959), yhteiskunnallinen vaikuttaja Ruotsissa, Johan August von Bornin tytär * Elsa von Born (1879–1956), toimittaja ja kirjailija, Viktor Magnus von Bornin tytär * Ernst von Born (1885–1956), vapaaherra, poliitikko ja ministeri, Viktor Magnus von Bornin poika * Eric von Born (1897–1975), kirjailija, Viktor Magnus von Bornin poika (toinen puoliso kirjailija Birgit Möller) * Heidi von Born (1936–2018), ruotsalainen kirjailija, Eric von Bornin tytär Äitinsä puolelta sukuun ovat kuuluneet muun muassa poliitikot Georg ja Ernst von WendtVesa Laitinen: Presidenttiehdokas Nils Torvalds kommentoi sukulaisuussuhdettaan Olof Palmeen: "Suvustani löytyy paljon mielenkiintoisempiakin kytköksiä" Aamulehti 12.1.2018 (Internet Archive). Viitattu 9.1.2022. sekä Suomen sisällissotaan ruotsalaisina vapaaehtoisina osallistuneet Hanna Palmen pojat Olof ja Nils Palme. Ruotsin pääministeri Olof Palme oli Hanna Palmen lapsenlapsi. Pääministeri Palme vieraili vuonna 1976 suomalaisen poliitikon Ulf Sundqvistin kanssa Sarvilahden kartanossa ja Pernajan kirkonkylän hautausmaalla isoäitinsä haudalla. ==Lähteet== ==Aiheesta muualla== *Sukuseuran kotisivu vonborn.fi (ruotsiksi) Luokka:Suomalaiset aatelissuvut Luokka:Ruotsin aateli
Timo Ahlqvist

Timo Veikko Ahlqvist (2. huhtikuuta 1940 Tampere – 30. lokakuuta 1984 Moskova, Neuvostoliitto) oli suomalainen jääkiekkoilija, joka pelasi hyökkääjänä SM- sarjassa vuodet 1959–1965 ja voitti kaksi Suomen-mestaruutta. Kaudet 1965–1970 hän pelasi Suomensarjassa. Tapparan Ahlqvist oli kautena 1960–1961 mestaruussarjan paras pistemies. Ahlqvist toimi myös seuran johtokunnassa ja kuuluu sen Hall of Fame -kunniagalleriaan. Suomen maajoukkuetta Ahlqvist edusti 14 kertaa ja pelasi yhdet MM-kisat. Hän menehtyi äkilliseen sairaskohtaukseen 44-vuotiaana. == Ura == Ahlqvist edusti SM-sarjaurallaan Tampereen Tapparaa vuosina 1959–1966 jonka jälkeen kolmen kauden verran Tampereen Hilparaa.Suuri Jääkiekkoteos 1, s. 224 Hän pelasi SM-sarjassa yhteensä 110 ottelua, joissa hänen tehopisteensä olivat 99 + 36 = 135 ja jäähymääränsä 38 minuuttia.Jääkiekkokirja 2005–2006, s. 278 Hän voitti Suomen- mestaruuden vuosina 1961 ja 1964Suuri Jääkiekkoteos 1, s. 285 sekä saavutti kaksi SM-hopeaa ja yhden SM-pronssin. Ahlqvist oli kautena 1960–1961 koko SM- sarjan paras pistemies kerättyään 17 ottelussa tehopisteet 26 + 6 = 32\. Hän oli Tapparan paras pistemies kautena 1963–1964. (18 ottelussa 21 + 4 = 25).Jääkiekkokirja 2005–2006, s. 174 Tapparan puheenjohtajana Ahlqvist toimi 1978-1979 ja johtokunnassa 1966-1968, 1977-1980. Tappara on aateloinut Ahlqvistin sen Hall of Fame -kunniagalleriaan numerolla 16. Ahlqvist edusti Suomen maajoukkuetta 14 maaottelussa. Hän pelasi Geneven ja Lausannen MM- kilpailuissa 1961 ja teki siellä kaksi maalia, maajoukkueuransa ainoat.Jääkiekkokirja 2005–2006, s. 200, 214 Vuonna 1965 pelatessaan Tampereen allianssin joukkueessa Ahlqvist joutui sairaalaan kun Rögle BK:n Ulf Steiner löi hänet mailallaan tajuttomaksi. Steiner sai syytteen pahoinpitelystä, mutta syyte raukesi myöhemmin.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 407) Ahlqvist kuoli äkilliseen sairauskohtaukseen 44-vuotiaana Moskovassa 30. lokakuuta 1984.Kuolleita: Tehtailija Timo Ahlqvist, Helsingin Sanomat 3.11.1984, s. 16 (Lehti HS Aikakoneessa (tilaajille)) == Tilastot ja saavutukset == Kausi Sarja Seura O M S P R 1959-1960 SM-sarja Tappara 17 18 10 28 6 1960-1961 SM-sarja Tappara 17 26 6 32 0 1961-1962 SM-sarja Tappara 18 14 6 20 12 1962-1963 SM-sarja Tappara 18 11 9 20 12 1963-1964 SM-sarja Tappara 18 21 4 25 4 1964-1965 SM-sarja Tappara 18 8 2 10 4 1965-1966 Suomensarja Tappara 14 12 9 21 4 1967-1968 Suomensarja Hilpara 12 9 7 16 6 1968-1969 Suomensarja Hilpara 9 9 1 10 2 1969-1970 Suomensarja Hilpara 3 1 0 1 0 YHT. SM-sarja 109 99 37 136 38 YHT. Suomensarja 35 30 17 47 12 * 2 Suomen-mestaruutta (1961, 1964) * 2 SM-hopeaa (1960, 1963) * 1 SM-pronssi (1962) * SM-sarjan pistepörssin voittaja (1961) * Tapparan pistepörssin voittaja (1964) * Tappara Hall of Fame #16 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1940 syntyneet Luokka:Vuonna 1984 kuolleet
Born

Born voi tarkoittaa muun muassa: == Paikkoja == * Born, kaupunki Alankomaissa * Born, kylä Belgiassa == Henkilöitä == * Axel Ludvig Born (1803–1887), suomalainen senaattori * Bertran de Born (1140–1215), ranskalainen trubaduuri ja sotilas * Birgit von Born, kirjailijanimi Birgit Möller (1898–1945), suomalainen kirjailija ja kääntäjä * Elina Born (s. 1994), virolainen laulaja * Elsa von Born (1879–1956), suomalainen toimittaja ja kirjailija * Eric von Born (1897–1975), suomalainen kirjailija * Ernst von Born (1885–1956), vapaaherra, poliitikko ja ministeri * Heidi von Born (1936–2018), ruotsalainen kirjailija ja kääntäjä * Ignaz von Born (1742–1791), romaniansaksalaissyntyinen mineralogi ja metallurgi * Johan August von Born (1815–1878), suomalainen vapaaherra, senaattori * Karl Fredrik von Born (1813–1867), suomalainen juristi ja valtiopäivämies * Max Born (1882–1970), saksalainen matemaatikko ja fyysikko, Nobelin fysiikanpalkinnon saaja * Nicolas Born (1937–1979), saksalainen kirjailija * Samuel Fredrik von Born (1782–1850), suomalainen virkamies ja sotilas, senaatin talousosaston varapuheenjohtaja * Viktor Magnus von Born (1851–1917), suomalainen vapaaherra, maamarsalkka, valtiopäivämies ja RKP:n kansanedustaja == Katso myös == * von Born Luokka:Luettelot henkilöistä sukunimen mukaan
Too big to fail

Too big to fail (Liian suuri mennäkseen nurin) on sääntely- ja julkisessa politiikassa puhekielen termi, joka viittaa moraalikatoon, makrotaloustieteeseen, taloudelliseen erikoistumiseen ja rahateoriaan liittyviin markkinahäiriöihin, joita liiketoiminnat kohtaavat. Tämän teorian mukaan tietyt rahoituslaitokset ovat niin suuria ja niin vahvasti kytköksissä toisiinsa, että niiden meneminen konkurssiin olisi tuhoisaa taloudelle. Teorian kannattajat uskovat, että näiden instituutioiden pitäisi saada hallituksilta tai keskuspankeilta tukea, jos ne joutuvat vaikeuksiin. Tällaiset yhtiöt voivat ottaa riskejä, koska ne voivat luottaa poliitikkojen tukeen. Termistä on tullut merkittävä julkisessa keskustelussa 2007–2010 globaalin finanssikriisin jälkeen. == Katso myös == * Talletuspako * Pankkikriisi * Keskuspankki Luokka:Taloustieteen käsitteet Luokka:Englanninkieliset sanat ja sanonnat
Matti Meikäläinen (1884)

Matti Meikäläinen oli vuosina 1884–1899 ilmestynyt suomalainen poliittinen pilalehti. Sitä on sanottu Suomen ensimmäiseksi yhteiskunnallisesti merkitykselliseksi pilalehdeksi. Lehden painos oli pari–kolme tuhatta, mutta sillä oli merkittävä ja monipuolinen lukijakunta.Ari Uino: ”Pilalehtien monenkirjava sukupuu”, s. 303, 306–308 teoksessa Suomen lehdistön historia 8: Yleisaikakauslehdet (päätoim. Päiviö Tommila). Aikakauslehtien liitto ry / Kustannuskiila Oy, Kuopio 1991. Matti Meikäläisen perusti A. J. Mela serkkunsa A. H. Petanderin kanssa tammikuussa 1884 kirjapainoyhtiön konkurssin vuoksi lakanneen Pilkkakirves-lehden seuraajaksi. Melan päätoimittajakautena vuosina 1885–1895 lehdessä pilkattiin svekomaaneja, papistoa ja kirkkoa, raittius- ja naisasialiikettä sekä yleisesti ottaen kaikenlaista vanhoillisuutta ja kiihkomielisyyttä missä tahansa asiassa. Mela ei 1880-luvulla pitänyt kielikysymystä enää ensisijaisena, mutta piti lehden linjan kieliasioissa terävänä lukijakunnan miellyttämiseksi. Pakinoita kirjoitti A. B. Mäkelä. Myöhemmin Mela ja Mäkelä pyrkivät levittämään Matti Meikäläisen kautta leikkisästi luonnontieteellistä maailmankuvaa. Melalta ei lopulta enää riittänyt aikaa Matti Meikäläiselle, joten vuoden 1894 lopussa hän myi sen Suomalaisen klubin sihteerille Aapo Kohoselle. Lehti oli ollut Melan aikana lähellä nuorsuomalaisia mutta siirtyi omistajanvaihdoksen jälkeen vuonna 1895 lähemmäs vanhasuomalaisia ja alkoi jälleen esiintyä jyrkemmin kieliasiassa. Kohosen tilalle päätoimittajaksi tuli vuonna 1896 Konstantin Kekoni ja vuonna 1897 Onni V. Tuisku, joka onnistui vakiinnuttamaan lehden taloudellisen pohjan. Matti Meikäläisen kuvittajiin kuuluivat muun muassa Alex Federley, Uno Zeipel, Albert Gebhard, Antti Favén sekä Kaarlo Kari, joka kantoi päävastuun kuvituksesta vuodesta 1898 alkaen. Venäläisiäkin pilkannut Matti Meikäläinen oli jatkuvasti sensuuriviranomaisten hampaissa. Vuonna 1890 eräs lehden numero määrättiin kokonaan takavarikoitavaksi Pietarin tiedeakatemian presidentin, suuriruhtinas Konstantin Konstantinovitšin huomautettua pilapiirroksesta, jossa Suomesta kirjoittanutta venäläistä historiantutkijaa K. F. Ordinia syytettiin valehtelijaksi. Kenraalikuvernööri Nikolai Bobrikovin määräyksestä Matti Meikäläinen lakkautettiin kokonaan lokakuussa 1899. Se oli ainoa suomalainen pilalehti, jonka venäläinen sensuuri lakkautti ainiaaksi. Lakkautuksen syynä oli lehdessä julkaistu Kaarlo Karin pilapiirros, jossa pilkattiin ortodoksista papistoa niin sanotun Kyyrölän kansakoulurettelön innoittamana. Lehden ”hautajaisnumero” julkaistiin 13. lokakuuta 1899. ==Katso myös== *Uusi Meikäläinen ==Lähteet== ==Aiheesta muualla== *Matti Meikäläisen numerot digitoituina Kansalliskirjasto Luokka:Suomalaiset pilalehdet Luokka:Ilmestymästä lakanneet suomalaiset aikakauslehdet
Matti Haapaniemi

Matti Ilmari Haapaniemi (s. 27. toukokuuta 1939 Tampere) on suomalainen entinen jääkiekkoilija, pelipaikaltaan puolustaja. Haapaniemi pelasi SM- sarjassa vuosina 1956–1972 ja voitti Tapparan riveissä kaksi Suomen- mestaruutta, yhteensä viisi SM-mitalia. "Möksä" edusti Suomen A-maajoukkuetta 27 kertaa, pelaten myös kahdet MM-kilpailut. (1959, 1961).Suuri Jääkiekkoteos 1, s. 229Jääkiekkokirja 2005–2006, s. 281Suuri Jääkiekkoteos 1, s. 285Jääkiekkokirja 2005–2006, s. 214Jääkiekkokirja 2005–2006, s. 199–200Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 160) Haapaniemi on ammatiltaan hammaslääkäri.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 362) == Saavutukset == * 2 Suomen-mestaruutta (Tappara 1959, 1961) * 1 SM-hopea (Tappara 1958) * 2 SM-pronssia (Tappara 1957, 1962) == Joukkueet == * Tappara (1956–1962) * TuTo (1962–63) * Hilpara (1968–1972) == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1939 syntyneet Luokka:Elävät henkilöt
Live at River Plate

Live at River Plate on australialaisen hard rock -yhtye AC/DC:n vuonna 2011 julkaistu konserttitallenne. Tallenne sisältää materiaalia kolmesta Buenos Airesissa joulukuussa 2009 pidetystä konsertista. Se julkaistiin DVD:nä ja Blu-raynä 10. toukokuuta 2011. Konsertit kuvattiin 32 HD-kameralla. ==DVD:llä olevat kappaleet== #"Rock 'n Roll Train" #"Hell Ain't a Bad Place to Be" #"Back in Black" #"Big Jack" #"Dirty Deeds Done Dirt Cheap" #"Shot Down in Flames" #"Thunderstruck" #"Black Ice" #"The Jack" #"Hells Bells" #"Shoot to Thrill" #"War Machine" #"Dog Eat Dog" #"You Shook Me All Night Long" #"T.N.T." #"Whole Lotta Rosie" #"Let There Be Rock" #"Highway to Hell" #"For Those About to Rock (We Salute You)" == Lähteet == == Aiheesta muualla == * Luokka:Vuoden 2011 konserttitallenteet Luokka:AC/DC:n konserttitallenteet Luokka:Musiikki- DVD:t Luokka:Konserttielokuvat
Matti Kaski

Matti Eemeli Kaski (24. helmikuuta 1939 Kangasala – 5. huhtikuuta 2011)Tampereen seurakuntayhtymä, Kaski Matti Eemeli, Vatialan hautausmaa, Kangasala, luettu hautakivestä, viitattu 10.5.2022 oli suomalainen jääkiekkoilija, joka pelasi SM-sarjassa hyökkääjänä vuodet 1957–1970 ja voitti kolme Suomen-mestaruutta, kaksi hopeaa sekä yhden pronssin. Kaski edusti melkein koko uransa Tapparan riveissä. Suomen A-maajoukkueessa hän pelasi yhden ottelun.Urheilumme Kasvot Osa 3, Kaski, Matti Eemeli, sivu 390, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978Jääkiekkokirja 2005–2006, s. 216Jääkiekkokirja 2005–2006, s. 287 Jalkapallossa Kaski sai nuorten SM-hopeaa ja jääkiekossa nuorten SM-kullan ja hopean. Hän toimi myös erotuomarina ja kuului Hilparan johtokuntaan. Ammatiltaan Kaski oli huonekalumyyjä. == Tilastot == Kausi Sarja Seura O M S P R 1957-1958 SM-sarja Tappara 2 0 0 0 0 1958-1959 SM-sarja Tappara 16 3 0 3 4 1959-1960 SM-sarja Tappara 18 10 4 14 4 1960-1961 SM-sarja Tappara 16 2 1 3 0 1961-1962 SM-sarja Tappara 18 12 7 19 4 1962-1963 SM-sarja Tappara 18 13 1 14 2 1963‑1964 SM-sarja Tappara 18 5 9 14 10 1964-1965 SM- sarja Tappara 18 5 4 9 2 1965-1966 Suomensarja Tappara 12 11 1 12 2 1967-1968 Suomensarja Hilpara 12 4 5 9 6 1969-1970 SM-sarja Hilpara 14 0 1 1 4 YHT. (SMS) 138 50 27 77 30 YHT. (SS) 24 15 6 21 8 * 3 Suomen-mestaruutta (1959, 1961, 1964) * 2 SM-hopeaa (1960, 1963) * 1 SM-pronssi (1962) == Lähteet == * * * https://www.quanthockey.com/hockey-stats/fi/profile.php?player=14663 * https://www.tappara.fi/liiga/pelaajat-k/ === Viitteet === Luokka:Suomalaiset jääkiekkoilijat Luokka:Vuonna 1939 syntyneet Luokka:Vuonna 2011 kuolleet
Matti Meikäläinen (1927)

Matti Meikäläinen oli vuosina 1927–1930 ilmestynyt suomalainen poliittinen pilalehti, joka sai nimensä 1800-luvun lopussa ilmestyneeltä niin ikään suositulta pilalehdeltä. Kaimastaan poiketen uusi Matti Meikäläinen oli avoimesti kokoomuspuolueen linjoilla. Toimituskunnassa oli paljon Uuden Suomen väkeä, kuten kirjailijat Simo Penttilä (Uuno Hirvonen) ja Tatu Valkonen (Ilmo Lassila) sekä pakinoitsijat Timo (J. W. Tuura) ja Olli (Väinö Nuorteva). Lehteen kirjoittivat myös Vaasan Jaakkoo (J. O. Ikola) sekä Valentin (Ensio Rislakki). Piirtäjiä olivat muun muassa Eric Vasström, Aarno Liuksiala, Hjalmar Löfving ja Yrjö Yrjölä. Lehden linjana oli vastustaa sosialismia, kommunismia, edistyspuolueen liberalismia sekä ruotsinkielisyyttä. Matti Meikäläinen muutettiin viikkolehdeksi 1930, mutta se ei enää kannattanut taloudellisesti.Uino 1991, s. 338–339. ==Lähteet== *Ari Uino: Pilalehtien monenkirjava sukupuu, teoksessa Suomen lehdistön historia 8: Yleisaikakauslehdet. Aikakauslehtien liitto/Kustannuskiila 1991. ===Viitteet=== Luokka:Suomalaiset pilalehdet Luokka:Ilmestymästä lakanneet suomalaiset aikakauslehdet
Simo Liimatainen

Simo Johannes "Liimuri" Liimatainen (21. joulukuuta 1935 Pohjois-Pirkkala – 5. syyskuuta 2018 Tampere) oli suomalainen jääkiekkopuolustaja, joka pelasi SM- sarjassa vuosina 1953–1970 ja voitti kolme Suomen-mestaruutta.Jääkiekkokirja 2005–2006, s. 292 Hän pelasi Suomen maajoukkueessa yhden maaottelun.Jääkiekkokirja 2005–2006, s. 218Antero Halmela: Kirvesrintainen pikkujättiläinen: Simo Liimataisen muistokirjoitus. Aamulehti 12. lokakuuta 2018, s. B10. Alma Media.Kuolinilmoitus, Aamulehti 28.10.2018, s. B16Risto Rantala, Markku Siukonen, Seppo Tukiainen (vastaavat toimittajat): Urheilumme Kasvot Osa 3: Palloilu, s. 416. Jyväskylä: Oy Scandia Kirjat Ab, 1973 (lempinimi) Liimatainen ei erottunut pisteillään, mutta hänet tunnettiin kovana taklaajana. Liimatainen edusti SM-sarjaurallaan Tammerfors Bollklubbia vuosina 1953–1955, TBK:n toimintaa jatkanutta Tampereen Tapparaa vuosina 1955–1963 ja Tampereen Hilparaa yhden ottelun verran kaudella 1969–1970.Suuri Jääkiekkoteos 1, s. 251 Hän pelasi SM-sarjassa yhteensä 112 ottelua, joissa hänen tehopisteensä olivat 6 + 13 = 19 ja jäähymääränsä 62 minuuttia. Hän voitti Suomen-mestaruuden vuosina 1955, 1959 ja 1961 sekä saavutti kaksi SM- hopeaa ja kolme SM-pronssia. Hän kuului TBK:n kultaa voittaneeseen joukkueeseen myös kaudella 1953–1954 mutta pelasi tuolloin vain yhden ottelun eikä saanut kultamitalia.Suuri Jääkiekkoteos 1, s. 251, 287 == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1935 syntyneet Luokka:Vuonna 2018 kuolleet
13123 Tyson

13123 Tyson on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. S. Shoemaker ja D. H. Levy vuonna 1994. Pikkuplaneetta sai nimensä astrofyysikko Neil deGrasse Tysonin mukaan. Ennen kuin asteroidi sai oikean nimensä se tunnettiin tunnuksella 1994 KA. Koska Tysonin absoluuttinen magnitudi (H) on 12,4, sen läpimitta on todennäköisesti kahdeksan ja yhdeksäntoista kilometrin välillä. ==Lähteet== *JPL Small-Body Database Browser: 13123 Tyson (1994 KA) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Aulis Hirvonen

Jaakko Aulis Hirvonen (13. maaliskuuta 1933 Viipuri – 12. marraskuuta 2006 Vällingby Ruotsi)Hirvonen, Jaakko Aulis, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen jääkiekkoilija.Urheilumme Kasvot Osa 3, Hirvonen, Jaakko Aulis, sivu 372, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjassa vuosina 1951–1960 ja voitti neljä Suomen-mestaruutta.Jääkiekkokirja 2005–2006, s. 283 Hirvonen edusti SM-sarjaurallaan Tammerfors Bollklubbia vuosina 1951–1955 ja TBK:n seuraajaksi perustettua Tampereen Tapparaa vuosina 1955–1960.Suuri Jääkiekkoteos 1, s. 234 Hän edusti myös uransa aikana Upon Palloa ja Jokereita. Hän pelasi SM-sarjassa yhteensä 94 ottelua, joissa hänen tehopisteensä olivat 32 + 21 = 53 ja jäähymääränsä 10 minuuttia. Hän voitti Suomen-mestaruuden vuosina 1953, 1954, 1955 ja 1959Suuri Jääkiekkoteos 1, s. 285 sekä saavutti kaksi SM-hopeaa ja kaksi SM-pronssia. Aktiiviuransa jälkeen Hirvonen toimi vuosina 1962–1964 Tapparan, vuosina 1964–1969 Upon Pallon ja vuosina 1969–1971 Jokerien valmentajana. Vuosina 1960–1962 hän kuului Tapparan johtokuntaan ja oli toiminnanjohtajana Tapparassa 1962–1964. Hirvonen on saanut Tapparan ja Upon Pallon hopeisen ansiomerkin. Ammatiltaan hän oli työnsuunnittelija. Hirvosen kotikunta oli 1970-luvulla Lahti. Myöhemmin hän on asunut Ruotsissa. Hirvonen on haudattu Tampereelle Kalevankankaan hautausmaalle. == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1933 syntyneet Luokka:Vuonna 2006 kuolleet
Harri Harvala

Harri Vesa Harvala (s. 13. toukokuuta 1941 Tampere) on suomalainen entinen jääkiekkoilija, pelipaikaltaan puolustaja.Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 163) Hän pelasi SM-sarjassa vuosina 1960–1970 ja voitti kaksi Suomen-mestaruutta.Jääkiekkokirja 2005–2006, s. 282 Harvala edusti SM- sarjaurallaan Tampereen Tapparaa vuosina 1960–1965, lahtelaista Upon Palloa vuosina 1967–1969 sekä Lahden Reipasta kaudella 1969–1970.Suuri Jääkiekkoteos 1, s. 231 Hän pelasi SM-sarjassa yhteensä 118 ottelua, joissa hänen tehopisteensä olivat 12 + 15 = 27 ja jäähymääränsä 58 minuuttia. Hän voitti Suomen-mestaruuden Tapparan joukkueessa vuosina 1961 ja 1964Suuri Jääkiekkoteos 1, s. 285 sekä saavutti yhden SM-hopean ja yhden SM-pronssin. == Lähteet == * * * Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. === Viitteet === Luokka:Suomalaiset jääkiekkoilijat Luokka:Vuonna 1941 syntyneet Luokka:Elävät henkilöt
Ediacara Hills

upright|pienoiskuva|Spriggina fossiili ediacarakaudelta noin 550 miljoonaa vuotta sitten Ediacara Hillsistä. Ediacara Hills on matala vuoristo Etelä- Australian osavaltiossa, noin 650 kilometriä Adelaidesta pohjoiseen. Alueella on 1800-luvun lopulla käytössä olleita kupari- ja hopeakaivoksia. Vuoristo on myös antanut nimensä geologiselle ediacarakaudelle, sillä vuonna 1946 geologi Reginald Sprigg löysi sieltä ensimmäiset tämän ajanjakson eliöiden fossiilit. Vuoriston nimi on Australian aboriginaalien kieltä mutta sen merkitys on epäselvä. Se saattaa tarkoittaa ”lähdettä” tai liittyä sanoihin Yata Takarra, ”kivinen maa”. == Lähteet == == Aiheesta muualla == * Luokka:Fossiiliesiintymät Luokka:Australian vuoret Luokka:Etelä-Australia
Brontosaurus (täsmennyssivu)

Brontosaurus voi tarkoittaa seuraavia: *Brontosaurus (ennen luokiteltu Apatosauruksen synonyymiksi), dinosaurus *9949 Brontosaurus, asteroidi *Brontosaurus Oy, yritys *Hnutí Brontosaurus, tšekkiläinen ympäristöjärjestö.
Ylihärmän Junkkarit

Ylihärmän Junkkarit (lyh. YJ) on vuonna 1908 perustettu ylihärmäläinen urheilun yleisseura. Ylihärmän Junkkarit on Kauhavan vanhin urheiluseura. Seuran on perustanut Bruno Metsämaa ja YJ:n seuramerkin on suunnitellut seuran perustajajäsen ja urheilija Juho Sanfrid Kivimäki. YJ:n päävärit punainen ja musta juontavat juurensa Karjalasta. Jussi Isosaari oli pelannut pesäpalloa Ylihärmässä 1930-luvulla ja hänellä oli kerran ollut päällään Sortavalan seminaarin urheilujoukkueen Sortavalan Kunnon puna-musta pelipaita. Ylihärmäläiset ihastuivat tähän väritykseen, ja siten seura sai tunnusvärinsä. Ylihärmän Junkkarien nykyiset jaostot ovat lentopallo, nyrkkeily ja voimailu sekä yleisurheilu. Aikaisemmin seurassa ovat olleet myös muun muassa pesäpallo- ja hiihtojaostot, jotka ovat irtautuneet omiksi seuroikseen. Seuran urheilukeskuksena toimii perinteikäs Kiistola, josta löytyy urheilu- ja pesäpallokenttä sekä pururata. Kiistolan toimitalossa on muun muassa kunto- ja nyrkkeilysali. Ylihärmän Junkkarien puheenjohtajana toimii Simo Korkea-aho. Pohjanmaan Liikunta ja Urheilu (PLU) valitsi Ylihärmän Junkkarit vuoden 2008 Kunnon seuraksi. Yleisurheilussa seura saavutti Etelä-Pohjanmaan piirin juoksukoulukisassa kolmannen sijan vuonna 2010. == Tunnettuja Junkkareita == * Juho Haapoja, nyrkkeilijä * Mikko Haukkala, pesäpalloilija * Heikki Kujala, pesäpalloilija * Laura Pihlajamäki, lentopalloilija == Pesäpallo == === Junioritoiminta === Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat E-tytöt Yhteensä: Yhteensä: Yhteensä: 2 == Palkinnot ja huomionosoitukset == === Palkitut === Vuoden jokeri: * Minna Vienola (1996) Vuoden lukkari: * Heikki Kujala (1957) * Salla Suhonen (1996) === Miesten Itä- Länsi-valinnat === * Heikki Kujala (1957) === Naisten Itä-Länsi-valinnat === * Kirsi Annila (1991, 1995, 1996) * Minna Vienola (1993, 1994) * Marja-Liisa Nyrhinen (1995, 1996) * Susanna Hyppönen (1996) * Salla Suhonen (1996) === Miesten Liitto-Lehdistö-valinnat === * Heikki Kujala (1957) == Katso myös == * Ylihärmän Pesis-Junkkarit == Lähteet == == Aiheesta muualla == * Ylihärmän Junkkarien kotisivut * Yleisurheilujaoston Facebook-sivu (ei vaadi rekisteröitymistä) Luokka:Suomalaiset urheilun yleisseurat Luokka:Suomalaiset yleisurheiluseurat Luokka:Kauhavalaiset urheiluseurat Luokka:Entiset pesäpalloseurat Luokka:Vuonna 1908 perustetut urheiluseurat Luokka:Ylihärmä
Pauly D

Paul ”DJ Pauly D” DelVecchio (s. 5. heinäkuuta 1980 Providence, Rhode Island) on amerikanitalialainen DJ ja televisiopersoona. Hän on esiintynyt televisiosarjassa Jersey Shore vuodesta 2009 lähtien. Hänellä on myös oma spin-off ohjelma The Pauly D Project jota on näytetty MTV:llä vuodesta 2012 lähtien. Paul DelVecchio (DJ Pauly D) on DJ. Hänen tunnetuin kappaleensa on ”Beat Dat Beat”. Muita hänen kappaleitaan ovat muun muassa ”Night of my life” sekä ”Back to love”, jossa esiintyy myös laulaja Jay Sean. Luokka:Yhdysvaltalaiset DJ:t
Vapaudenpatsas (täsmennyssivu)

Vapaudenpatsas-nimisiä patsaita löytyy eri puolilta maailmaa: * Vapaudenpatsas, New York, Yhdysvallat * Vapaudenpatsas, Budapest, Unkari * Vapaudenpatsas, Mytilíni, Kreikka * Vapauden patsas, San Marino == Vapaudenpatsaita Suomessa aikajärjestyksessä == Suomessa on nämä Vapaudenpatsaiksi kutsutut sisällissodan valkoisten muistomerkit: * Vapaudenpatsas kauppatorilla (nykyisin Mannerheiminaukio) Kokkolassa 1920 * Vapaudenpatsas Tampereen Hämeenpuistossa 3.4.1921 * Vapaudenpatsas Lahden kaupungintalon puistossa 1.5.1921 * Vapaudenpatsas, Hanko 15.5.1921, 1943, 1960 * Vapaudenpatsas Porvoon tuomiokirkon vieressä 19.4.1922 * Vapaudenpatsas, Heinola 30.7.1922 * Vapaudenpatsas Mannerheimin puistossa Oulussa 1927 (jalusta 29.9.1922) * Vapaudenpatsas Joensuun Vapaudenpuistossa 1923 * Vapaudenpatsas, Loviisa 1928 *Vapaudenpatsas Kouvolassa Kuusankoskella Kymiyhtiön ammattikoulun kentällä 1933 * Vapaudenpatsas Raumalla Tarvosaarenpuistossa 1937 * Vapaudenpatsas (Suomen Vapaudenpatsas), Vaasan kauppatorilla, 1938 Lisäksi on vapaudenpatsaiden luonteisia valkoisten muistomerkkejä: * Valkoisten muistomerkki (Vapaudenpatsas) Viipurissa, Gunnar Finne 1921 * Uudessakaupungissa Vapauden ja itsenäisyyden muistomerkki Katri Warén-Waris 1934 * Kouvolassa Kuusankoskella Kymenlaakson Itsenäisyyspatsas, Arvo Muroma ja Gunnar Finne 1936
(3708) 1974 FV1

(3708) 1974 FV1 (kirjoitetaan myös (3708) 1974 FV1) on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L5 Lagrangen pisteessä. 1974 FV1 löydettiin Cerro El Roble:lla vuonna 1974. 1974 FV1:llä on kaikista numeroiduista nimettömistä pikkuplaneetoista alhaisin numero. ==Lähteet== *JPL Small-Body Database Browser: 3708 (1974 FV1) *IAU Minor Planet Center: List of Jupiter Trojans *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Jupiterin troijalaiset
Quinn Buckner

William Quinn Buckner (s. 20. elokuuta 1954 Phoenix, Illinois) on yhdysvaltalainen kilpauransa päättänyt koripalloilija ja koripallovalmentaja. == Ura == Buckner pelasi yliopistokoripalloa Indianassa vuosina 1972–1976. Hän osallistui NBA:n vuoden 1976 varaustilaisuuteen, jossa Milwaukee Bucks varasi hänet seitsemäntenä pelaajana. Buckner edusti seuraa vuodet 1976–1982. Syyskuussa 1982 hänet kaupattiin Boston Celticsille vaihdossa Dave Cowensiin. Bostonin paidassa Buckner voitti ainoan NBA-mestaruutensa kaudella 1983–1984. Seuraavan kauden jälkeen hänet myytiin Indiana Pacersille, jolloin Boston sai tilalle toisen kierroksen varauksen. Tammikuussa 1986 Buckner irtisanottiin, minkä jälkeen hän ei pelannut enää NBA:ssa. Pelaajaurallaan Buckner edusti myös Yhdysvaltain koripallomaajoukkuetta. Hän oli mukana vuoden 1974 MM- kilpailuissa MM-kilpailuissa, joissa maa voitti pronssia. Kaksi vuotta myöhemmin hän oli mukana Montrealin olympialaisissa, jolloin Yhdysvallat voitti olympiakultaa. NBA-uransa jälkeen Buckner piti taukoa ja aloitti Dallas Mavericksin päävalmentajana kaudella 1993–1994. Hänen alaisuudessaan joukkue voitti 13 ja hävisi 69 ottelua. == Lähteet == == Aiheesta muualla == *NBA:n pelaajaprofiili *Basketball-Reference Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1954 syntyneet Luokka:Elävät henkilöt
Kallirrhoe

Kallirrhoe (, ), usein Kallirhoe, voi viitata seuraaviin: * Kallirrhoe, useita hahmoja kreikkalaisessa mytologiassa * Kallirhoe (Kallirrhoe), antiikin kreikkalainen romaani * Enneakrunos eli Kallirrhoe, lähdekaivo antiikin Ateenassa * Lounaislähde eli Kallirrhoe, lähdekaivo antiikin Ateenassa * Kora Sikyonlainen, joissakin versioissa Kallirrhoe, piirustustaiteen keksijänä antiikin Kreikassa pidetty * Callirrhoe, Jupiterin kuu * malvikot (Callirrhoe), malvakasvien suku
Adenylaattikinaasi

Adenylaattikinaasi eli myokinaasi on entsyymi, joka katalysoi reversiibeliä fosforylointireaktiota, jossa kahdesta ADP-molekyylistä muodostuu yksi AMP- molekyyli ja yksi ATP-molekyyli. Entsyymillä on tehtävä solujen energiatasapainon ylläpitämisessä. Adenylaattikinaasin entsyyminumero on EC 2.7.4.3 ja CAS-numero 9013-02-9. == Rakenne ja toiminta == Adenylaattikinaasia tavataan kaikilta eliöiltä. Rakenteeltaan se on monomeeri ja koostuu kolmesta alayksiköstä. Bakteerien ja mitokondrioiden entsyymi eroaa muista entsyymin muodoista siten, että eräs sen alayksikkö on 20-30 aminohappoa pidempi. Selkärankaisilla adenylaattikinaasista tunnetaan kolme isoentsyymiä. AK1 esiintyy sytosolissa, AK2 mitokondrion ulko- ja sisäkalvon välisessä tilassa ja AK3 mitokondrion matriisissa. Entsyymissä on kaksi kohtaa, johon ADP- molekyyli voi sitoutua. Toiseen niistä sitoutuu ADP:n ja magnesiumionin kompleksi. Substraatin sitoutuessa myös entsyymin konformaatio muuttuu avoimesta suljetuksi aktiiviseksi konformaatioksi. ATP-molekyylin ollessa adenylaattikinaasin substraattina on magnesiumioni koordinoituneena siihen ja ohjaa trifosfaattiryhmän suuntautumista oikeaan asentoon. Fosfaattiryhmän siirto on tyypiltään assosiatiivinen nukleofiilinen hyökkäys fosforiatomiin. Suuret pitoisuudet sekä substraatteja että tuotteita estävät adenylaattikinaasin toimintaa. Adenylaattikinaasia esiintyy kaikissa kudoksissa, ja erityisen aktiivinen se on maksassa ja lihaksissa, koska näissä energiantarve on suurta. Entsyymin tehtävänä on pitää adenosiininukleotidien määrä tasapainossa. Näin se osallistuu myös solun energiatilan viestintään energia-aineenvaihduntaa sääteleville entsyymeille. ==Adenylaattikinaasi ja sairaudet== Periytyvä sairaus, joka aiheuttaa erytrosyyteissä adenylaattikinaasin puutetta, on yhdistetty hemolyyttiseen anemiaan. Puute voi aiheuttaa myös psykomotoristen kykyjen kehittymättömyyttä. Entsyymin tarkasta vaikutuksesta sairauteen on kuitenkin epäselvyyttä. Retikulaarisessa dysgeneesissä autosomaalisesti periytyvä mutaatio aiheuttaa adenylaattikinaasin isoentsyymin AK2:n erittymisen heikentymistä ja puutostilan. Tämä johtaa solumuutoksiin, jotka aiheuttavat sisäkorvaperäisen kuulovian ja kuurouden. == Lähteet == == Aiheesta muualla == *ONKI: Adenylaattikinaasi Luokka:Transferaasit
Pikkumaayökkönen

Pikkumaayökkönen (Ochropleura plecta) on Etelä-Suomessa yleisenä lentävä yöperhonen. Sen siipien kärkiväli on 28–32 millimetriä. Pikkumaayökkösen tuntee etusiipien kellanharmaasta etureunasta ja vaaleista munuais- ja rengastäplistä. Takasiivet ovat valkoiset. Lajilla on kaksi sukupolvea kesäkuusta syyskuuhun. Toukalle maistuvat monenlaiset ruohokasvit.Olsen L.-H., Sunesen J., Pedersen B. V.; Murkkuja ja mehiläisiä; WSOY 1997, 208 s. == Lähteet == == Aiheesta muualla == *ITIS: Ochropleura plecta *Ochropleura plecta Luokka:Maayökköset
Lausteen seisake

Lausteen seisake (lyh. Lst, ratakm 193+874) oli rautatieliikennepaikka Turussa Lausteen kaupunginosassa. Lausteen alkuperäinen seisake otettiin käyttöön vuonna 1931 ja lakkautettiin 1979. Matkustajalaiturin sijaitsi tuolloin radan eteläpuolella. Vuonna 1986 avattiin paikallisliikennekokeilun yhteydessä uusi seisake, joka sijaitsi radan pohjoispuolella. Matkustajamäärät jäivät kuitenkin vaatimattomiksi, ja liikennepaikka lakkautettiin vuonna 1987. Seisake nimikyltteineen säilyi lakkauttamisen jälkeen vielä vuosien ajan paikallaan. == Lähteet == Luokka:Turun rautatieliikennepaikat Luokka:Varsinais-Suomen lakkautetut rautatieliikennepaikat
Arteesinen akviferi

Arteesinen akviferi on pohjaveden esiintymä, jonka vesi on paineellista. Pohjavesi on arteesisessa akviferissa muodostunut kahden vettä läpäisemättömän kerroksen väliin. Akviferiin puhkaistua kaivoa kutsutaan nimellä arteesinen kaivo, ja siitä tuleva vesi nousee maanpinnan yläpuolelle omalla paineellaan. Joskus luonnollinen paine voi nousta niin korkeaksi, että arteesisen akviferin vesi nousee maanpintaan itsestään. ==Katso myös== *Keidas == Lähteet == == Aiheesta muualla == * * Luokka:Hydrogeologia
Girls’ Generation (albumi)

Girls’ Generation () on ensimmäinen studioalbumi eteläkorealaiselta Girls' Generation -yhtyeeltä, jonka levy-yhtiönä toimii SM Entertainment. Albumi uudelleenjulkaistiin 17. maaliskuuta 2008. Uudelleenjulkaistun albumin nimeksi tuli Baby Baby. Kolmatta singleä "Baby Baby", käytettiin albumin promootioissa. Albumin promootiot päätettiin 13. huhtikuuta 2008, Inkigayossa. == Kappaleet == ==Julkaisuhistoria== Versio Maa Päiväys Levy-yhtiö Formaatti Girls' Generation Etelä-Korea 1. marraskuuta, 2007 SM Entertainment CD Taiwan 30. marraskuuta, 2007 Avex Asia Baby Baby Etelä-Korea 17. maaliskuuta, 2008 SM Entertainment CD/CD+DVD Taiwan 2. toukokuuta, 2008 Avex Asia Luokka: Vuoden 2007 esikoisalbumit Luokka:Girls’ Generationin albumit
Haarukkapuuyökkönen

Haarukkapuuyökkönen (Lithophane furcifera) on Etelä-Suomessa melko yleinen yöperhonen. Sen siipien kärkiväli on 43-47 millimetriä. Haarukkapuuyökkösellä on kaksi sukupolvea, joista ensimmäinen lentää huhti-toukokuussa pajunkukilla ja toinen syys-lokakuussa. Laji on saanut nimensä etusiipien keskellä olevista juovista, jotka jakautuvat haarukkamaisesti. Haarukkapuuyökkösen toukka elää tervalepällä.Olsen L.-H., Sunesen J., Pedersen B. V.; Murkkuja ja mehiläisiä; WSOY 1997; 208 s. == Lähteet == == Aiheesta muualla == *Haarukkapuuyökkönen (Lithophane furcifera) *UniProt: Lithophane furcifera *Lithophane furcifera Luokka:Tarhayökköset